b'\n_START_ARTICLE_\nResearch Triangle Park\n_START_PARAGRAPH_\nResearch Triangle Park (RTP) este cel mai mare parc de cercetare din lume, localizat l\xc3\xa2ng\xc4\x83 Durham, Raleigh \xc8\x99i Chapel Hill, \xc3\xaen Carolina de Nord. O mic\xc4\x83 parte din RTP se afl\xc4\x83 \xc3\xaen Wake County, dar marea majoritate a suprafe\xc8\x9bei se afl\xc4\x83 \xc3\xaen Durham County._NEWLINE_RTP este unul dintre cele mai importante centre high-tech de cercetare \xc8\x99i dezvoltare din Statele Unite ale Americii put\xc3\xa2ndu-se compara cu Silicon Valley. A fost creat \xc3\xaen 1959 de c\xc4\x83tre universit\xc4\x83\xc8\x9bile \xc8\x99i companiile din apropriere. Karl Robbins a achizi\xc8\x9bionat terenul unde a fost construit parcul._NEWLINE_Parcul are aproximativ 28\xc2\xa0km\xc2\xb2, situate \xc3\xaentr-o p\xc4\x83dure de pin \xc8\x99i \xc3\xaenc\xc4\x83 aproximativ 4.5\xc2\xa0km\xc2\xb2 rezerva\xc8\x9bi pentru dezvolt\xc4\x83ri ulterioare. \xc3\x8enc\xc4\x83 de la \xc3\xaenceputul anilor 2000, mai mult de 100 de companii \xc3\xae\xc8\x99i aveau centre deschise \xc3\xaen zon\xc4\x83, cu un total de aproximativ 38 500 angaja\xc8\x9bi. Parcul este \xc3\xaen apropierea autostr\xc4\x83zii Interstate 40 \xc8\x99i a autostr\xc4\x83zii Durham Freeway._NEWLINE_Parcul este c\xc4\x83minul celei mai mari loca\xc8\x9bii IBM din lume; compania av\xc3\xa2nd aici aproximativ 11 000 de angaja\xc8\x9bi.'